Document ID: 32008R0212

KOMISJONI MÄÄRUS (EÜ) nr 212/2008,
7. märts 2008,
millega muudetakse Euroopa Parlamendi ja Nõukogu määruse (EÜ) nr 138/2004 (põllumajanduse arvepidamise kohta ühenduses) I lisa
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 5. detsembri 2003. aasta määrust (EÜ) nr 138/2004 põllumajanduse arvepidamise kohta ühenduses, (1) eelkõige selle artikli 2 lõiget 2,
ning arvestades järgmist:
(1)
Majanduse tegevusalade muudetud statistiline klassifikaator NACE Revision 2 (edaspidi „NACE Rev. 2”), võeti vastu Euroopa Parlamendi ja nõukogu 20. detsembri 2006. aasta määrusega (EÜ) nr 1893/2006, (2) millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi.
(2)
Vastu tuleks võtta nimetatud määruse rakendamiseks vajalikud meetmed, et klassifikaatorit NACE Rev. 2 saaks kasutada erinevates statistikavaldkondades.
(3)
Määruse (EÜ) nr 138/2004 I lisas on kehtestatud põllumajanduse arvepidamise metoodika ühenduses (edaspidi „PAP”). Majanduse tegevusalade muudetud statistilisest klassifikaatorist tulenevalt tuleks ajakohastada PAP metoodikat ning asendada viited NACE REV 1.1-le.
(4)
Seepärast tuleks määrust (EÜ) nr 138/2004 vastavalt muuta.
(5)
Käesolevas määruses sätestatud meetmed on kooskõlas otsusega 72/279/EMÜ loodud alalise põllumajandusstatistika komitee arvamusega, (3)
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 138/2004 I lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. aprillist 2011.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. märts 2008

Labels: 19
6